Rijeka, 12. studenog 2020.g.

**NAJAVA DOGAĐANJA I POZIV ZA MEDIJE**

**SUSJEDSTVO JELENJE EPK POZIVA NA *VRTLARSKU RADIONICU:***

***BILJNE ZADRUGE U TEORIJI I PRAKSI***

**Susjedstvo Jelenje, jedno od 27 susjedstva Europske prijestolnice kulture, u sklopu programa *Dnevnog boravka* u petak 13. studenog 2020.g. poziva na edukaciju i druženje na otvorenom.**

**Od 15.00 do 16.30 sati na ulazu u nogometno igralište u Dražicama održat će se *Vrtlarska radionica: biljne zadruge u teoriji i praksi.***

Zainteresirane očekuje **predavanje o biljnim zadrugama**, **skupini raznolikih biljaka koje vole rasti jedne uz druge i u tom rastu si međusobno pomažu i podržavaju se**, a koje će održati **Ivana Keller** mag. ing. ekološke poljoprivrede i permakulturna dizajnerica te učiteljica vrtlarstva u Osnovnoj waldorfskoj školi Rijeka.   
Nakon predavanja slijedi **praktični dio na odabranoj zelenoj površini** u Dražicama, gdje će biti riječi o tome **kako dizajnirati biljnu zadrugu i kako minimalnim orezivanjem urediti obraslo grmlje te što učiniti s odrezanim granama**.

**Prijave na *Vrtlarsku radionicu* su obavezne putem e-mail adrese** [info@visitjelenje.hr](mailto:info@visitjelenje.hr) ili na broj TZ Jelenje **091 40 60 900**  ili na broj Udruge umirovljenika Jelenje **091 51 89 869**.

**Događanje je organizirano uz poštivanje svih važećih mjera za sprječavanje zaraze bolešću COVID-19. Svi se sudionici pozivaju na pojačanu osobnu higijenu, fizičku udaljenost te ispravno nošenje zaštitnih maski za lice. Ne preporučuje se dolazak osobama starije životne dobi ili oboljelima od kroničnih bolesti.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42